Ο **Φρανκ Τζόζεφ Παλόνε** (αγγλικά: *Frank Joseph Pallone Jr.*, 30 Οκτωβρίου 1951), είναι Αμερικανός πολιτικός και δικηγόρος, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 6η περιφέρεια της πολιτείας του Νιου Τζέρσεϊ, από τον Ιανουάριο του 1993. Από τον Νοέμβριο του 1988 έως τον Ιανουάριο του 1993, υπηρέτησε για την 3η περιφέρεια του Νιου Τζέρσεϊ. Είναι μέλος του Δημοκρατικού Κόμματος.

Από τον Ιανουάριο του 2019, διατελεί ως πρόεδρος της Επιτροπής Ενέργειας και Εμπορίου της Βουλής των Αντιπροσώπων των Ηνωμένων Πολιτειών.

Πριν από την εκλογή του στο Κογκρέσο, υπηρέτησε ως Μέλος της πολιτειακής Γερουσίας του Νιου Τζέρσεϊ για την 11η περιφέρεια, από τον Ιανουάριο του 1984 έως τον Νοέμβριο του 1988. Επίσης, από το 1982 έως το 1988, υπηρέτησε και ως Μέλος του Δημοτικού Συμβουλίου της πόλης του Λονγκ Μπραντς.

Ο Παλόνε, εξελέγη πρώτη φορά στο Κογκρέσο, τον Νοέμβριο του 1988 σε ειδική εκλογή (ταυτόχρονα με κανονική) στην 3η περιφέρεια της Βουλής των Αντιπροσώπων των Ηνωμένων Πολιτειών στο Νιου Τζέρσεϊ, νικώντας τον τότε Ρεπουμπλικανό ανθυποψήφιό του, με ποσοστό 52% έναντι 47%. Επανεξελέγη στην 3η περιφέρεια το 1990. Το 1992, εξελέγη για την 6η περιφέρεια, ύστερα από την αναδιανομή του 1990-91, νικώντας τον τότε Ρεπουμπλικανό ανθυποψήφιό του Τζο Κύριλλος, με ποσοστό 52% έναντι 45%. Έχει επανεκλεγεί από τότε, 14 φορές. Στις εκλογές του 2020, έλαβε 61,2% των ψήφων, έναντι 38,8% της Ρεπουμπλικανής ανθυποψήφιάς του. Η περιφέρεια του Παλόνε, περιλαμβάνει σημαντικό τμήμα της κομητείας Μίντλσεξ, καθώς και τμήμα από την κομητεία Μόνμαουθ.

Βιογραφία
---------

Ο Φρανκ Παλόνε, γεννήθηκε τον Οκτώβριο του 1951, στο Λονγκ Μπραντς του Νιου Τζέρσεϊ από γονείς Ιταλικής καταγωγής, όπου και μεγάλωσε. Αποφοίτησε από το Λύκειο "Long Branch High School" το 1969. Σπούδασε Ιστορία στο Κολλέγιο Μίντλμπερι στο Βερμόντ, και έλαβε πτυχίο (BA) το 1973 με διάκριση. Στη συνέχεια, πραγματοποίησε μεταπτυχιακές σπουδές πάνω στις Διεθνείς Σχέσεις στη Σχολή Φλέτσερ του Πανεπιστημίου Ταφτς στη Βοστώνη, λαμβάνοντας μεταπτυχιακό δίπλωμα (MA) το 1974. Επίσης, σπούδασε Νομική στο Πανεπιστήμιο Ράτγκερς στο Νιου Τζέρσεϊ, λαμβάνοντας πτυχίο (JD) το 1978.

#### Προσωπική ζωή

Ο Φρανκ Παλόνε, είναι παντρεμένος από τον Αύγουστο του 1992 με την Σάρα Χόσποντορ, και έχουν αποκτήσει μαζί 3 παιδιά. Διαμένουν στο Λονγκ Μπραντς του Νιου Τζέρσεϊ. Είναι Ρωμαιοκαθολικός.

Δείτε ακόμα
-----------

* Κογκρέσο των Ηνωμένων Πολιτειών
* Βουλή των Αντιπροσώπων (ΗΠΑ)
* Κατάλογος τρεχόντων Μελών της Βουλής των Αντιπροσώπων των ΗΠΑ
* Νιου Τζέρσεϊ

Παραπομπές
----------

1. ↑  «About». *Congressman Frank Pallone* (στα Αγγλικά). 3 Δεκεμβρίου 2012. Ανακτήθηκε στις 12 Μαΐου 2022.
2. ↑  Frank Pallone, Jr. «Frank Pallone, Jr». *www.congress.gov*. Ανακτήθηκε στις 12 Μαΐου 2022.
3. ↑  «American Immigration Lawyers Association - Rep. Frank Pallone (D-NJ-06)». *www.congressweb.com*. Ανακτήθηκε στις 12 Μαΐου 2022.
4. ↑  «Frank Pallone Jr». *Ballotpedia* (στα Αγγλικά). Ανακτήθηκε στις 12 Μαΐου 2022.
5. ↑  «PALLONE, Frank, Jr. | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 12 Μαΐου 2022.
6. ↑  Anonymous. «Middlebury Alumni Return for Reunion | Middlebury News and Announcements». *www.middlebury.edu* (στα Αγγλικά). Ανακτήθηκε στις 12 Μαΐου 2022.
7. ↑  «Rep. Frank Pallone - D New Jersey, 6th, In Office - Biography | LegiStorm». *www.legistorm.com* (στα Αγγλικά). Ανακτήθηκε στις 12 Μαΐου 2022.
8. ↑  «Rutgers Goes to Washington : Rutgers-Camden Campus News». *news.camden.rutgers.edu*. Ανακτήθηκε στις 12 Μαΐου 2022.
9. ↑  «Meet the Congressman from the Jersey Shore». *New Jersey Monthly*. 10 Ιουλίου 2019. Ανακτήθηκε στις 12 Μαΐου 2022.
10. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Frank Pallone στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 267393683
* LCCN: no2012120929
* ISNI: 0000 0003 8289 8952
* US Congress: P000034

 |

 |